Case ID: 1165752
Sentence 0: Məhkəmənin hökmünə əsasən, Təqsirləndirilən şəxs atası Şahid1 xx.xx.2018-ci il tarixdə notarial qaydada bağlanmış 25980 manat məbləğində borc müqaviləsinə əsasən borclu olduğu Zərərçəkmiş şəxs1 onlardan mütəmadi pulunu tələb etdiyi üçün həmin borcdan yaxa qurtarmaq, yəni tamah niyyəti ilə Zərərçəkmiş şəxs1 qəsdən öldürmək qərarına gələrək xx xxxxxx 2019-cu il tarixdə yaşadığı evin mətbəxindən götürdüyü məişət təyinatlı bıçaqla silahlanaraq həmin gün, saat 21:40-da Zərərçəkmiş şəxs1la əvvəlcədən görüşmək üçün razılaşdıqları ünvan 2 ünvanın yaxınlığında yerləşən meyvə-tərəvəz dükanının yaxınlığında gözləmiş, bir neçə dəqiqə sonra Zərərçəkmiş şəxs1 oğlu Şahinlə birlikdə oraya gəlmiş, söhbət zamanı Zərərçəkmiş şəxs1 pul borcunu tələb etdikdən sonra onu tamah niyyəti ilə öldürmək məqsədilə Zərərçəkmiş şəxs2 gözü qarşısında sonuncuya xüsusi əzab verdiyini dərk edərək, həmin bıçaqla zərbələr vuraraq Zərərçəkmiş şəxs1 dərəcələri təyin edilməyən döş qəfəsinin sol yan səthinin səthi deşilmiş-kəsilmiş yaraları, sağlamlığa yüngül zərərvurmaya aid döş qəfəsinin ön səthinin deşilmiş kəsilmiş yarası kimi xəsarətlər yetirmiş, həmin vaxt onun qanuna zidd hərəkətlərinin qarşısını almağa çalışan Zərərçəkmiş şəxs2 ictimai borcunu yerinə yetirməsi ilə əlaqədar qəsdən öldürmək məqsədilə atası Zərərçəkmiş şəxs1 gözü qarşısında sonuncuya xüsusi əzab verdiyini dərk edərək, həmin bıçaqla Zərərçəkmiş şəxs2 sağlamlığına yüngül zərər vurmaya aid sol bazunun deşilmiş-kəsilmiş yarası, döş qəfəsinin sol yan səthinin yuxarı şöbəsinin daxilə nüfuz etməyən bir ədəd deşilmiş-kəsilmiş yarası, sağlamlığa ağır zərər vurmaya aid sağ tərəfli pnevmohemotoraksla müşayiət olunan, döş qəfəsinin sağ yarısının sağ plevra boşluğuna nüfuz edən bir ədəd deşilmişkəsilmiş yarası, diafraqmanın zədələnməsi və sol tərəfli pnevmotoraksla müşayiət olunan döş qəfəsinin sol yarısının sol plevra və qarın boşluğuna nüfuz edən bir ədəd deşilmiş-kəsilmiş yarası kimi xəsarətlər yetirmiş, Zərərçəkmiş şəxs1 və Zərərçəkmiş şəxs2 aktiv müqavimət göstərdiklərindən və eləcə də Zərərçəkmiş şəxs2 müqaviməti nəticəsində bıçaq sındığından Təqsirləndirilən şəxs öz əməlini başa çatdıra bilməmiş, zərərçəkmiş şəxslərə vaxtında ixtisaslı tibbi yardım göstərilərək həyatları xilas olunduğundan iradəsindən asılı olmayan səbəblərə görə onlara qarşı yönəlmiş əməllərini başa çatdıra bilməyərək, Zərərçəkmiş şəxs1 tamah niyyəti ilə və Zərərçəkmiş şəxs2 ictimai borcunu yerinə yetirməsi ilə əlaqədar xüsusi amansızlıqla iki və daha çox şəxsi qəsdən həyatdan məhrum etməyə cəhd etmişdir Hökmdən məhkum Təqsirləndirilən şəxs müdafiəçisi Müdafiəçi2 apellyasiya şikayəti verərək, Bakı Ağır Cinayətlər Məhkəməsinin (sədrlik edən hakim Ə.M.Abbasov) xx xxxxxx 2020-ci il tarixli, 1(101)-129/2020 nömrəli hökmünün əməlin tövsifi və cəza təyin edilməsinə aid hissədə dəyişdirilməsini, Təqsirləndirilən şəxs əməlinin Azərbaycan Respublikası CM-nin 29,120.2.3, 29,120.2.4, 29,120.2.5 və 29,120.2.7-ci maddələrindən, həmin Məcəllənin 126.1 və 128-ci maddələrinə tövsif edilməsini və barəsində CM-nin 70-ci maddəsinin tətbiq olunub təyin edilmiş cəzanın şərti hesab edilməsini xahiş etmişdir.